b'\n_START_ARTICLE_\nKapela svetega Antona Padovanskega, Gerlinci\n_START_SECTION_\nO kapeli\n_START_PARAGRAPH_\nKapela je posve\xc4\x8dena sv. Antonu Padovanskemu, ki goduje 13. junija. 1. aprila 1861 je 88 va\xc5\xa1\xc4\x8danov podpisalo posebno listino, da bodo zgradili va\xc5\xa1ko kapelo. Dano besedo so uresni\xc4\x8dili \xc5\xa1e istega leta in sezidali va\xc5\xa1ko kapelo._NEWLINE_Kapela je bila leta 1961 ob stoletnici obnovljena. Druga obnova je bila v letih 1994 ko so naredili hidroizolacijo, leta 1995 so uredili fasado in notranjost, v letu 1996 pa so nabavili nove klopi in elektrificirali zvonjenje.'